ENL kuulutas 28. mai õhtul Tallinnas oma 9ndal sünnipäevaüritusel välja Aasta Tegija ja Kõige Noorema. Aasta Tegija ja Kõige Noorem on aunimetused noortevaldkonnas silma  paistnud inimestele või organisatsioonidele. Seekord valiti Aasta Tegijaks Eesti Skautide Ühing, kes on vedanud ühiskondlikku dialoogi noortega töötavate inimeste tausta kontrollimise teemal. Kõige Noorema tiitli sai Avatud Eesti Fond Noortefondi loomise eest, mis aitab noortel oma projekte lihtsamalt rahastada.